Pedofiliya
Pedofiliya — kattalar yoki oʻsmirlarning balogʻatga yetmagan bolalarga nisbatan asosiy yoki eksklyuziv jinsiy moyillikni boshdan kechiruvchi psixiatrik kasallikdir. Qizlarda balogʻatga yetish jarayoni odatda 10 yoki 11 yoshda, oʻgʻil bolalarda esa 11 yoki 12 yoshda boshlansa-da , pedofiliya mezonlari balogʻatga yetishning chegaralanish nuqtasini 13 yoshgacha uzaytiradi. „Pedofiliyaga moyil“ (pedofil) deya nomlanish uchun shaxs, kamida, 16 yoshda va balogʻatga yetmagan boladan kamida besh yosh katta boʻlishi kerak. Ruhiy kasalliklar diagnostikasi va statistik qoʻllanmasida (DSM-5) pedofiliya psixologik buzilish deb ataladi va qoʻllanma uni balogʻatga yetmagan bolalarga nisbatan kuchli va takrorlanuvchi jinsiy istaklar va ularga nisbatan harakat qilingan yoki ularga sabab boʻlgan xayollarni oʻz ichiga olgan parafiliya sifatida belgilaydi. Kasalliklarning xalqaro tasnifi (ICD-11) buni „balogʻat yoshiga yetgunga qadar boʻlgan bolalarni oʻz ichiga olgan doimiy jinsiy fikrlar, xayollar, istaklar yoki xatti-harakatlar bilan namoyon boʻladigan jinsiy qoʻzgʻalishning barqaror, yoʻnaltirilgan va kuchli shakli“ sifatida belgilaydi. Ommabop foydalanishda pedofiliya soʻzi koʻpincha bolalarga nisbatan har qanday jinsiy qiziqish yoki jinsiy zoʻravonlik harakatlariga, shu jumladan jismoniy yoki aqliy rivojlanish darajasidan qatʼiy nazar, voyaga yetmaganlarga aloqador jinsiy qiziqishga nisbatan qoʻllanadi. Ushbu soʻz balogʻatga yetmagan bolalarga nisbatan jinsiy moyillik va jinsiy zoʻravonlik harakatini ifodalaydi. Tadqiqotchilar ushbu noaniq taʼrifni inkor qiladilar. Chunki bolalarga jinsiy zoʻravonlik qilgan odamlar pedofil sifatida koʻrilsa-daushbu jinsiy jinoyatchilar, agar ular balogʻatga yetmagan bolalarga birlamchi yoki eksklyuziv jinsiy qiziqish bildirmasalar, pedofil hisoblanmaydilar va baʼzi pedofillar bolalarni tahqirlamaydi. Pedofiliya birinchi marta 19-asr oxirida rasman tan olingan va nom berilgan. 1980-yillardan beri ushbu sohada ko'plab tadqiqotlar olib boriladi. Koʻpincha mazkur holat erkaklarda hujjatlashtirilgan boʻlsa-da, ayollarda ham pedofiliyaga moyillik aniqlangan. Tadqiqotchilar mavjud hisob-kitoblarga koʻra, ayol pedofillarning haqiqiy sonini kam miqdorda ifodalaydilar. Pedofiliya uchun hech qanday davo ishlab chiqilmagan, ammo bolalarga jinsiy zoʻravonlik qilish holatlarini kamaytiradigan davolash usullari mavjud. Pedofiliyaning aniq sabablari hali ham aniqlanmagan. Jinsiy aloqada boʻlgan bolalarda pedofiliya boʻyicha olib borilgan baʼzi tadqiqotlar uni turli nevrologik anomaliyalar va psixologik patologiyalar bilan bogʻlaydi. Qoʻshma Shtatlarda, 1997-yilda Kanzaslik Xendriks maʼlum ruhiy kasalliklar, xususan, pedofiliya tashxisi qoʻyilgan jinsiy jinoyat sifatida cheksiz jazolarga duchor boʻlganligi aytib oʻtiladi.